Robert Barateon

Robert od kuće Barateon, prvi svog imena bio je kralj Andala, Roinara i Prvih ljudi, gospodar Sedam kraljevstava i zaštitnik kraljevstva. Na tronu je naslijedio Ludog kralja, Erisa Targarijena, nakon što ga je svrgao u građanskom ratu poznatom kao Robertova pobuna. Za svoga života bio je poznat kao personifikacija hrabrosti i snage, i ako je pred kraj vladavine ta slika gotovo izblijedila u očima onih koji su ga poznavali. Bio je oženjen sa Sersei od Kuće Lanister i zaručen gospom Lijanom Stark, sestrom svog velikog prijatelja Edarda Starka. Iza sebe je ostavio mnogobrojno potomstvo, uglavnom kopilad iz veza sa mnogobrojnim ženama širom kraljevstva.

Rani život
Robert je rođen kao prvo dijete lorda Stefona Barateona i gospe Kasane Estermont u Krajoluju. Nakn dve godine dobio je brata Stanisa, a Renli je rođen kada je robert bio tinejdžer.

Prema svjedočenju njegovog brata Stanisa on, Robert i Renli su bili primljeni u prestonoj dvorani Megorove tvrđave i prisustvovali predsjedavanju dvorskog savjeta od strane lorda Tajvina Lanistera.

U ranoj mladosti lord Erin uzeo je Roberta i Edarda Starka kao štićenike u svom dvorcu u Dolu Erina. Dva dječaka su postali bliski kao braća, a sam lord Erin, koji nije imao svoje dijece bio im je kao drugi otac. U tom periodu Robert je proglašen za viteza i učestvovao je na turniru u Krajoluju, gdje ga je oborio sa konja ser Baristan Selmi.

Godine 278 NO Robert je zajedno sa svojom braćom svjedočio kako se brod na kome su bili njegovi roditelji pri povratku iz starog Volantisa u sred oluje razbija o stijene. Nakon smrti svog oca Robert postaje gospodar Krajoluja i žaštitnik Olujnih zemalja.

Lijana Stark
Robert se zaljubio u sestru svog prijatelja Edarda Starka. Lord Rikard Stark zaručio je Lijanu za Roberta, ali Robert je u to vrijeme imao kopile, Miu Kamenu, koja je odrastala u Dolu Erina. Po mišljenju Edarda Starka, Robert u Lijani vidio i volio samo ljepotu i nikad nije uvidio njenu hrabrost i snagu volje.

Tokom turnira u Harenhalu Robert je učestvovao u borbi prsa u prsa, i takmičio se u piću sa Ričardom Lonmautom. Kada je princ Regar krunisao Lijanu za kraljicu ljepote robert se smijao i govorio kako je Regar Lijani dao samo ono što joj po pravu pripada, međutim oni koji su ga poznavali bolje pričali su kako je to za Roberta bila uvreda i razlog zahlađenja odnosa izmedju dva rođaka.

Sledeće godine princ Regar je oteo Lijanu i tako pokrenuo lanac događaja koji će započeti Robertovu pobunu.

Robertova pobuna
Kada su vijesti o Lijaninoj otmici stigle do njenog brata Brendona Starka on je otišao pravo u Kraljevu luku da traži pravdu. On i njegov otac lord Rikard, koji je otišao nakon njega, ubrzo su pogubljeni, a Kralj Eris II je poslao zahtjev lordu Erinu da preda svoje štićenike Roberta i Edarda. Kao odgovor na zahtjev Džon Erin je pozvao svoje vazale i pokrenuo pobunu. Zajedno sa njim udružili su se Robert i Edard, sada gospodar Sjevera, a Robert kao osoba sa najjačim pravom na presto od njih trojice postao je vođa pobune. Tokom opsade luke i grada Galebova, čiji je gospodar ostao lojalan Gvozdenom tronu, Robert je u borbi ubio Marka Graftona. Nakon toga mladi vođa pobune, koja će među pristalicama Targarijena postati poznata kao i Rat uzutpatora, odlazi u Krajoluj i okuplja svoje vazale. Lordovi Fel, Kefern i Grendison, koji su ostali lojalni kruni počeli su da okupljaju svoje snage kod Ljetnih dvora, međutim Robert je, saznavši za njihov plan, udario prije nego što su se ujedinili i tako osvojio tri bitke u jednom danu.

Lord Tarli, koji je predvodio predhodnicu Mejsa Tirela, porazio je Roberta u bici kod Ašforda. Ranjeni Robert koji je pokušao da se spoji sa snagama Neda Starka, smjestio se u Kamenu septu, gdje je liječio rane zadobijene u borbi i spavao sa sve i jednom kurvom iz grada. Lord Džon Konigton je na čelu rojalističke vojske došao do Kamene septe i počeo da pretražuje grad u potrazi za Robertom koji je spašen dolaskom snaga kuće Stark i lorda Hostera Tulija. Bitka je postala poznata kao bitka zvona.

U bici na Trozupcu Robert je predvodio ujedinjene vojske Barateona, Starka i Erina protiv rojalista na čelu sa Regarom Targarijenom. U presudnoj borbi za pobunu Robert je lično ubio krunisanog princa i time de facto osvojio krunu.